Køkkenmedhjælper til Institut for Idræt og Ernæring (Opslag hos Københavns Universitet (KU))
Køkkenmedhjælper til Institut for Idræt og Ernæring
Institut for Idræt og Ernæring, forsøgskøkkenet ved Det Natur- og Biovidenskabelige Fakultet (SCIENCE), Københavns Universitet søger en indskrevet studerende som timelønnet køkkenmedhjælper med tiltrædelse 1. maj 2020 dog gerne snarest muligt. Stillingen er tidsbegrænset og udløber 30. april 2021.
Institut for Idræt og Ernæring (NEXS) beskæftiger sig med forskning, uddannelse, innovation og formidling inden for ernæring, humanfysiologi og idræt på højeste internationale niveau og dækker såvel sundhedsvidenskabelige som humanistiske og samfundsvidenskabelige discipliner.
Institut for idræt og Ernæring beskæftiger sig desuden med ernæring, måltider, træning og idræt som redskab til forebyggelse, behandling og rehabilitering af de hyppigste lidelser i samfundet. Formålet er at etablere sig som den fremmeste institution i Danmark, når det drejer sig om udvikling og formidling af viden om idræt, fysisk aktivitet og ernæring.
Du kan læse mere på https://nexs.ku.dk/
Dine arbejdsopgaver som køkkenmedhjælper omfatter justering af energiindtag og præcis afvejning af kostemnerne. Udportionering samt ompakning af fødevarer samt udlevering til forsøgs deltagere.
Du kan begå dig i et forsøgskøkken med alt hvad det indebærer
Praktisk erfaring med gennemførsel af kostforsøg
Du er detaljeorienteret, præcis og omhyggelig
Ikke bleg for at tage fat, der hvor der er behov for det
Du er imødekommende og høflig, når du møder vores deltagere
Godt humør, er fleksibilitet og har gode samarbejdsevner
Lyst til at arbejde i et miljø med højt arbejdstempo i perioder
Kendskab til Microsoft Office pakken på brugerniveau og erfaring med Dankost Pro
En anderledes udfordring i et spændende og dynamisk miljø med kompetente og gode kollegaer samt mulighed for samarbejde med forskellige faggrupper (læger, diætister, Master- & Ph.d. studerende). På Frederiksberg Campus er der gode tilkørselsforhold og fri parkering.Vi gør opmærksom på, at arbejdstiden er i tidsrummet kl. 7-19.
Ansættelsen sker i henhold til Fællesoverenskomst mellem Finansministeriet og Offentligt Ansattes Organisationer - Det Statslige Område (OAO-S) og organisationsaftale for køkkenmedhjælpere i staten mv. Du aflønnes på trin 1 med en timeløn på kr. 131,53. Der vil være mulighed for forhandling af yderligere tillæg efter kvalifikationer. Den ugentlige arbejdstid er gennemsnitligt 8 timer.
Er du interesseret i stillingen, beder vi dig sende en elektronisk ansøgning med bilag via Jobportalen (tryk på linket "SØG STILLINGEN" nederst i opslaget) senest 1. marts 2020. Ansættelsessamtaler vil finde sted i uge 11-12.
Spørgsmål til stillingen kan rettes til Køkkenleder Charlotte Kostecki, cko@nexs.ku.dk.
Det Natur- og Biovidenskabelige Fakultet på Københavns Universitet – SCIENCE i kort form – er landets største naturvidenskabelige forsknings- og uddannelsesinstitution med 4.000 ansatte og 9.700 bachelor- og kandidatstuderende fordelt på 12 institutter. Fakultetet har et årligt budget på ca. 3 mia. kr.Læs mere om Det Natur- og Biovidenskabelige Fakultet på http://www.science.ku.dk/
Charlotte Kostecki
E-mail: cko@nexs.ku.dk
https://nyuddannet.dk/job/1468618/kobenhavns-universitet-ku/kokkenmedhjaelper-til-institut-for-idraet-og-ernaering
Oprettet d. 14.02.2020, sidst opdateret d. 14.02.2020 2020-02-14 19:12:09.067
https://nyuddannet.dk/job/1468618/